SL
3.5.2023
Uradni list Evropske unije
C 156/37
4.2.2 Lastnosti Sir ima sušeno in zrnato skorjo rjavo-rumene do rjave barve ter trdno do gladko teksturo.
Je slonokoščene barve.
Rezine razkrivajo enakomerno porazdeljene, a redke luknjice, ki so približno velikosti graha, okrogle ter motne ali svetle.
Luknjice so na splošno okrogle in velikosti graha.
Okus je blag, s starostjo pa postaja oster.
Glede na stopnjo zrelosti so opisane lastnosti lahko bolj ali manj izrazite ter ne vplivajo na splošno podobo proizvoda „Vorarlberger Alpkäse“ in je ne spreminjajo.
Proizvod „Vorarlberger Alpkäse“ je mogoče tržiti v kosih različnih velikosti.
Razlogi Besedilo „vsebnost maščobe v suhi snovi je več kot 45 %“ je črtano brez nadomestitve, ker je glede na obstoječe pravne zahteve nepotrebno.
Besedilo, katerega del izvira iz specifikacije proizvoda in katerega del je dodan, je zdaj natančnejše, da je opis proizvoda jasnejši in celovitejši, nadzorni organ pa ima zato natančnejše in zanesljivejše parametre proizvoda za zagotavljanje kakovosti proizvoda.
Minimalno obdobje zorenja je prav tako natančneje opredeljeno in s tem pojasnjeno.
Razmere na trgu in v prodaji, kjer se trend usmerja k sirom z daljšim zorenjem, zahtevajo večjo toleranco glede višine modelov in teže posameznih hlebcev sira.
Teža je zato povečana na največ 40 kg.
Sprememba ne vpliva negativno na kakovost proizvoda „Vorarlberger Alpkäse“.
2.
Dokazilo o poreklu
Prejšnje opombe v zvezi z zgodovino proizvoda v točki 5(d) (Dokazilo o poreklu) prvotne specifikacije proizvoda, ki bi morale biti ob priznanju zadevne označbe predstavljene v tej točki, so sedaj prenesene v točko 4.6 (Povezava z geografskim območjem).
Namesto njih so v točko 4.4 (Dokazilo o poreklu) spremenjene specifikacije proizvoda vključene sektorske določbe o zagotavljanju sledljivosti: „Združenje vložnikov vodi register proizvajalcev, v katerem so navedene vse Sennalpe (planšarske koče), v katerih se na geografskem območju proizvaja ‚Vorarlberger Alpkäse‘.
Poleg imena planine in kontaktnega naslova mora Sennalpe za vključitev v ta register združenju vložnikov predložiti tudi poseben zahtevek.
Dovoljen je nadaljnji prenos uporabljenega mleka iz ene odobrene planinske sirarne v drugo znotraj opredeljenega območja.
Za zagotovitev sledljivosti mora biti količina prenesenega mleka dokumentirana z dobavnico.
Za zagotovitev sledljivosti proizvoda ‚Vorarlberger Alpkäse‘ zunaj dobavnih verig združenje vložnikov na zahtevo izda kazeinsko oznako.
Ta vsebuje serijsko številko.
Zahtevana kazeinska oznaka vključuje naslednje besedilo: ‚G.U.-VBG ALPKAESE XXXXXX‘ Za vsak proizvedeni hlebec sira mora Sennalpe pred stiskanjem sira namestiti kazeinsko oznako, ki vsebuje serijsko številko, in jo evidentirati v dnevnem poročilu o proizvodnji.
V slednjem morajo biti dokumentirani tudi datum proizvodnje, količina predelanega mleka, temperatura segrevanja in število sirov, proizvedenih na navedeni dan.
Upoštevanje obdobja zorenja je mogoče preveriti iz evidenc proizvodnje/serije.
Sir se lahko stara in hrani tudi v regionalnih kleteh za zorenje na nižjih nadmorskih višinah na opredeljenem območju.
Pri prodaji proizvoda ‚Vorarlberger Alpkäse‘ mora Sennalpe voditi evidenco, ki omogoča sledljivost (npr. dobavnice/serije).“